|  |  |  |
| --- | --- | --- |
|  | **Všeobecne záväzné nariadenie** | Číslo: 1/2024 |
| **OBEC HORNÁ LEHOTA** |  |

v súlade s ustanoveniami § 6 ods. 1, 2 a § 4 ods. 5 písm. a), bod 2, 5, zákona č. 369/1990 Zb. o obecnom zriadení v znení neskorších predpisov **v y d á v a**

**VŠEOBECNE ZÁVÄZNÉ NARIADENIE**

**KTORÝM SA RUŠÍ č. 1/2022 A DOPĹŇA**

**VZN OBCE HORNÁ LEHOTA č.1/2024 O NAKLADANÍ S KOMUNÁLNYMI ODPADMI A DROBNÝMI STAVEBNÝMI ODPADMI NA ÚZEMÍ OBCE HORNÁ LEHOTA**

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona* č*. 369/1990 Zb. o obecnom zriadení v znení neskorších predpisov)*

|  |  |
| --- | --- |
| Vyvesený na úradnej tabuli obce dňa: | 19.11.2024 |
| Zverejnený na internetovej stránke obce dňa : | 19.11.2024 |
| Dátum začiatku lehoty na pripomienkové konanie: | 20.11.2024 |
| Dátum ukončenia pripomienkového konania: | 30.11.2024 |
| Pripomienky zasielať   * písomne na adresu: Obec Horná Lehota, Horná Lehota 99, * 97681 * elektronicky na adresu: obec@horna-lehota.sk |  |
| Vyhodnotenie pripomienok k návrhu VZN uskutočnené dňa: | 02.12.2024 |

***Schválené*** *všeobecne záväzné nariadenie*

|  |  |
| --- | --- |
| Na rokovaní OZ č. 68/2024 dňa: 13.12.2024 |  |
| Vyhlásené vyvesením na úradnej tabuli obce dňa: | 14.12.2024 |
| VZN nadobúda účinnosť dňom: | 1.1.2025 |

**Všeobecne záväzné nariadenie**

****

**VZN**

**obce HORNÁ LEHOTA**

**č. 1/2024**

**o  nakladaní s  komunálnymi odpadmi a drobnými stavebnými odpadmi na území obce Horná Lehota**

Obecné zastupiteľstvo v Hornej Lehote podľa § 6 a § 11 ods. 4 písm. g) zákona č. 369/1990 Zb. o obecnom zriadení a § 81 ods.  8 zákona č. 79/2015 Z. z. o odpadoch a o zmene a doplnení niektorých zákonov sa uznieslo:

**PRVÁ ČASŤ**

**VšeobecnÉ ustanovenia**

§ 1

**Predmet, účel a pôsobnosť**

1. Toto všeobecne záväzné nariadenie (ďalej len „VZN“) vymedzuje v súlade s hierarchiou odpadového hospodárstva podrobnosti o nakladaní s komunálnymi odpadmi a drobnými stavebnými odpadmi na území obce Horná Lehota s cieľom zabezpečiť ochranu zdravých životných podmienok obyvateľov obce a životného prostredia v obci.
2. Toto VZN bližšie upravuje:
3. nakladanie so zmesovým komunálnym odpadom a drobnými stavebnými odpadmi,
4. spôsob zberu a prepravy komunálnych odpadov,
5. nakladanie s biologicky rozložiteľným komunálnym odpadom,
6. nakladanie s biologicky rozložiteľným kuchynským odpadom a reštauračným odpadom od prevádzkovateľov kuchyne,
7. spôsob a podmienky triedeného zberu komunálnych odpadov, najmä zberu :

-elektroodpadov z domácností,

-odpadov z obalov a odpadov z neobalových výrobkov zbieraných spolu s obalmi,

-použitých prenosných batérií a akumulátorov a automobilových batérií a akumulátorov,

-veterinárnych liekov a humánnych liekov nespotrebovaných fyzickými osobami a zdravotníckych pomôcok,

- jedlých olejov a tukov,

-šatstva a textilu,

1. spôsob zberu objemného odpadu a odpadu z domácností s obsahom nebezpečných látok vrátane určenia miesta na ich ukladanie,
2. spôsob spätného zberu odpadových pneumatík,
3. spôsob nahlasovania nezákonne umiestneného odpadu,
4. prevádzkovanie zberného dvora.
5. Toto VZN je záväzné pre všetky fyzické osoby, ktoré sa zúčastňujú na nakladaní s komunálnymi odpadmi a drobnými stavebnými odpadmi a pre všetky fyzické osoby – podnikateľov a právnické osoby, ktoré sa zúčastňujú na nakladaní s komunálnymi odpadmi pochádzajúcimi z územia obce a na nakladaní aj s inými odpadmi,

§ 2

**Hierarchia odpadového hospodárstva**

Na území obce Horná Lehota je každý pôvodca komunálneho odpadu povinný uplatňovať túto hierarchiu odpadového hospodárstva:

1. predchádzanie vzniku odpadu,
2. príprava na opätovné použitie,
3. recyklácia,
4. iné zhodnocovanie,
5. zneškodňovanie.

§ 3

**Vymedzenie základných pojmov**

1. Pôvodca odpadu je každý, ktorého činnosťou vzniká komunálny odpad[[1]](#footnote-1)) a je poplatníkom za komunálne odpady a drobné stavebné odpady podľa osobitného predpisu.[[2]](#footnote-2))
2. Držiteľ odpadu je pôvodca odpadu alebo osoba, ktorá má komunálny odpad v držbe[[3]](#footnote-3)).
3. Systém zberu je spôsob zberu a prepravy komunálneho odpadu na území obce, spôsob triedenia jednotlivých zložiek komunálneho odpadu, spôsob nakladania s drobnými stavebnými odpadmi, určenie počtu a typu zberných nádob, kontajnerov a určenie miest na ukladanie týchto odpadov za účelom ich zhodnotenia alebo zneškodnenia.
4. Zložka komunálneho odpadu je časť komunálneho odpadu, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
5. Zložkami komunálnych odpadov v rámci triedeného zberu zavedeného na území obce Horná Lehota sa rozumejú:
   1. odpady z obalov a odpady z neobalových výrobkov zbieraných spolu s obalmi, ako sú papier, sklo, plasty, kovy,
   2. biologicky rozložiteľný komunálny odpad a to všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady:
6. Odpad zo záhrad a parkov, potravinový odpad a kuchynský odpad z domácností, kancelárií, reštaurácií, veľkoobchodu, jedální, stravovacích zariadení a maloobchodných zariadení, ktorý je biologicky rozložiteľný a porovnateľný biologický odpad z potravinárskych závodov.
   1. jedlé oleje a tuky,
   2. odpad z domácností s obsahom škodlivých látok, ktorý svojimi nebezpečnými vlastnosťami znižuje možnosť zhodnotenia komunálneho odpadu a ktorý svojím charakterom zapríčiňuje negatívne vplyvy pri nakladaní s ním, napríklad chemické prípravky z domácností, oleje a tuky, farby, lepidlá, rozpúšťadlá, obaly znečistené týmito zložkami,
   3. elektroodpad z domácností, ktorým je elektroodpad, ktorý pochádza z domácností a z obchodných, priemyselných, inštitucionálnych a iných zdrojov, ktorý je svojím charakterom a množstvom podobný tomu, ktorý pochádza z domácností, ako napríklad spotrebná elektronika, informačné technológie a telekomunikačné zariadenia, svietidlá, svetelné zdroje, zariadenia na prehrávanie zvuku alebo obrazu, hudobné zariadenia, elektrické a elektronické náradie, hračky, zariadenia na rekreačné a športové účely, zdravotnícke pomôcky, prístroje na monitorovanie a kontrolu,
   4. veľmi malý elektroodpad, ktorým je elektroodpad z domácností uvedený v písmene e) s vonkajším rozmerom najviac 25 cm,
   5. použité batérie a akumulátory, ktorými sú:
7. prenosné batérie a akumulátory, napríklad gombíkový článok, súprava batérií alebo akumulátorov, ktoré sú hermeticky uzavreté, môžu sa ručne prenášať a
8. automobilové batérie a akumulátory, napríklad batérie a akumulátory používané pre štartér, osvetlenie alebo spúšťanie motora vozidla[[4]](#footnote-4)) a jeho osvetlenie,
   1. veterinárne lieky a humánne lieky nespotrebované fyzickými osobami a zdravotnícke pomôcky,
   2. objemný odpad, ktorým je napríklad nábytok, sanitárne zariadenie, dvere, okno, podlahová krytina, koberec,
   3. iné komunálne odpady, ako je odpad z trhovísk, odpad z čistenia ulíc, kal zo septikov,
   4. drobný stavebný odpad, ktorým je odpad z bežných udržiavacích prác[[5]](#footnote-5)) vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.[[6]](#footnote-6))
9. Zmesový komunálny odpad je nevytriedený komunálny odpad alebo komunálny odpad po vytriedení zložiek komunálneho odpadu.[[7]](#footnote-7))
10. Zberná nádoba, kontajner, veľkokapacitný kontajner a odpadkový kôš umiestnený na verejnom priestranstve je typizovanou nádobou určenou na ukladanie zložiek komunálneho odpadu za účelom ich prechodného zhromaždenia do doby ich odvozu.
11. Stanovište zbernej nádoby/kontajnera (ďalej len „stanovište“) je zariadenie na nádoby na odpadky[[8]](#footnote-8)) alebo miesto vyhradené na umiestnenie zbernej nádoby/kontajnera, ktoré vyhovuje hygienickým, estetickým a protipožiarnym požiadavkám a je zriadené a vybudované v súlade s osobitnými predpismi.[[9]](#footnote-9))
12. Stále zberné miesto je stanovište zbernej nádoby/kontajnera nachádzajúce sa na verejnom priestranstve alebo v ohradenom priestranstve, ktoré je sprístupnené držiteľovi odpadu a ktoré je určené obcou na umiestenie veľkokapacitného kontajnera pre odpad zo záhrad alebo na umiestenie veľkokapacitného kontajnera pre objemný odpad.
13. Zberný dvor je zariadenie na zber komunálnych odpadov a drobných stavebných odpadov zriadené a prevádzkované obcou Horná Lehota.
14. Správcom nehnuteľnosti pre
15. rodinný dom[[10]](#footnote-10)) je vlastník, nájomca na základe zmluvy o nájme, správca na základe zmluvy o výkone správy alebo iný oprávnený užívateľ tejto nehnuteľnosti na základe iného právneho úkonu,
16. bytový dom[[11]](#footnote-11))alebo rodinný dom s nájomnými bytmi je:
17. vlastník,
18. nájomca na základe zmluvy o nájme alebo iný oprávnený užívateľ tejto nehnuteľnosti na základe iného právneho úkonu,
19. správca pre nehnuteľnosti vo vlastníctve obce,
20. bytový dom vo vlastníctve alebo v spoluvlastníctve fyzických osôb alebo  právnických osôb je spoločenstvo vlastníkov bytov a nebytových priestorov alebo správca podľa osobitného predpisu,[[12]](#footnote-12))
21. ostatné budovy na bývanie[[13]](#footnote-13)) je vlastník, nájomca na základe zmluvy o nájme, správca na základe zmluvy o výkone správy alebo iný oprávnený užívateľ tejto nehnuteľnosti na základe iného právneho úkonu,
22. nebytový priestor v bytovej budove slúžiacej na podnikateľské účely alebo iné ako podnikateľské účely je vlastník, nájomca na základe zmluvy o nájme, správca na základe zmluvy o výkone správy alebo iný oprávnený užívateľ tejto nehnuteľnosti na základe iného právneho úkonu,
23. nebytovú budovu[[14]](#footnote-14)) je vlastník, nájomca na základe zmluvy o nájme, správca na základe zmluvy o výkone správy alebo iný oprávnený užívateľ tejto nehnuteľnosti na základe iného právneho úkonu,
24. inžiniersku stavbu[[15]](#footnote-15)) je vlastník, nájomca na základe zmluvy o nájme, správca na základe zmluvy o výkone správy alebo iný oprávnený užívateľ tejto nehnuteľnosti na základe iného právneho úkonu,
25. nehnuteľnosť slúžiacu na individuálnu rekreáciu (napríklad chata, chatová osada, byt, nebytový priestor, záhrada, záhradkárska osada) je vlastník, nájomca na základe zmluvy o nájme, správca na základe zmluvy o výkone správy alebo iný oprávnený užívateľ tejto nehnuteľnosti na základe iného právneho úkonu.
26. Ak je nehnuteľnosť, byt alebo nebytový priestor v spoluvlastníctve viacerých vlastníkov, správcom nehnuteľnosti je zástupca vlastníkov alebo správca určený vlastníkmi. Ak je vlastníkom štát alebo obec, správcom nehnuteľnosti je správca.[[16]](#footnote-16))
27. Oprávnená osoba je právnická osoba alebo fyzická osoba - podnikateľ, ktorá má s obcou uzatvorenú zmluvu podľa osobitného predpisu[[17]](#footnote-17)) na vykonávanie zberu vrátane mobilného zberu a prepravy komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne. Oprávnenou osobou pre zber odpadov z obalov a odpadov z neobalových výrobkov je právnická osoba alebo fyzická osoba - podnikateľ, ktorá má okrem zmluvy podľa predchádzajúcej vety uzatvorenú aj zmluvu s organizáciou zodpovednosti výrobcov, s ktorou má obec uzatvorenú zmluvu na prevádzkovanie systému združeného nakladania s odpadmi z obalov a s odpadmi z neobalových výrobkov.

§ 4

**Spoločné ustanovenia**

1. Každý je povinný nakladať s komunálnym odpadom alebo inak s ním zaobchádzať v súlade s týmto všeobecne záväzným nariadením a zákonom č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).
2. Za nakladanie s komunálny odpadom a drobným stavebným odpadom, ktoré vznikli na území obce, zodpovedá obec, ak zákon o odpadoch neustanovuje inak.
3. Vykonávať na území obce zber a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže ten, kto má s obcou uzatvorenú zmluvu na vykonávanie tejto činnosti, to sa nevzťahuje na distribútorov vykonávajúcich spätný zber odpadových pneumatík, zber použitých prenosných batérií a akumulátorov prostredníctvom zberného miesta a na zber oddelene vyzbieraného odpadu z iných zdrojov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému triedeného zberu odpadov z obalov a odpadov z neobalových výrobkov.
4. Zakazuje sa:
5. ukladať do zberných nádob/ kontajnerov horúci popol, uhynuté zvieratá,[[18]](#footnote-18) horľavý, výbušný odpad[[19]](#footnote-19) , nebezpečný odpad[[20]](#footnote-20), biologicky rozložiteľný odpad a iný odpad, ktorý by svojím zložením ohrozil zdravie a majetok osôb,
6. znečisťovať stanovište a okolie ukladaním odpadov mimo zberných nádob/kontajnerov a odpadkových košov alebo ukladaním odpadov, pre ktoré nie je stanovište určené, napríklad objemný odpad, drobný stavebný odpad,
7. poškodzovať zbernú nádobu/kontajner, jej označenie a premiestňovať ju zo stanovišťa okrem času nevyhnutného na jej vyprázdnenie a údržbu podľa § 6 ods. 1 písm. d) a ods. 4 tohto nariadenia,
8. vyberať komunálny alebo jeho vytriedené zložky zo zberných nádob/kontajnerov inou ako oprávnenou osobou podľa § 2 ods.13 tohto nariadenia,
9. uložiť alebo ponechať komunálny odpad na inom mieste ako na mieste na to určenom v súlade so zákonom o odpadoch a týmto VZN,
10. ukladať do zberných nádob určených na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku odpadu, pre ktorú nie je nádoba určená,
11. zneškodniť alebo zhodnotiť komunálny odpad inak ako v súlade so zákonom o odpadoch a týmto VZN,
12. zneškodňovať skládkovaním vytriedený biologicky rozložiteľný kuchynský a reštauračný odpad,
13. zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa zákona o odpadoch,
14. zneškodňovať spaľovaním komunálny odpad na voľnom priestranstve a vo vykurovacích zariadeniach v domácnostiach,
15. napĺňať zberové nádoby stavebným odpadom, a tým poškodzovať nádobu, resp. znemožniť vývoz zberovým vozidlom,
16. poškodzovať zberné nádoby alebo ich označenie,
17. na území obce počas kultúrno-spoločenských a športových podujatí, prípadne iných podujatí určených pre verejnosť používať jednorazový riad ako taniere, poháre, tácky, príbory a iné z umelej hmoty (plastov) a penového polystyrénu,
18. odovzdávať komunálny odpad alebo jeho zložky iným subjektom ako oprávneným osobám a ich zamestnancom, napr. pouličným výkupcom.

§ 5

**Práva a povinnosti pôvodcu a  držiteľa odpadu**

1. Pôvodca komunálneho odpadu v obci má právo na:
2. poskytnutie kontajnerov/zberných nádob v  množstve a druhu zodpovedajúcom systému zberu.
3. vykonanie náhradného odvozu oprávnenou osobou v prípade nedodržania jej povinností,
4. informáciu o systéme zberu komunálneho odpadu a harmonograme zberu odpadu, zberných miestach a zozname oprávnených osôb,
5. zber, pravidelný odvoz a zneškodnenie zmesového komunálneho odpadu,
6. bezplatné odovzdanie elektroodpadu z domácností a použitých prenosných batérií a akumulátorov a použitých automobilových batérií a  akumulátorov do systému oddeleného zberu,
7. odovzdanie drobného stavebného odpadu a ostatných zložiek oddelene vytriedených komunálnych odpadov na zbernom dvore v súlade s jeho prevádzkovým poriadkom.
8. Pôvodca komunálneho odpadu v obci je povinný:
9. nakladať alebo inak s ním zaobchádzať v súlade s týmto VZN,
10. zapojiť sa do systému zberu komunálneho odpadu v obci,
11. užívať zberné nádoby zodpovedajúce systému zberu komunálneho odpadu zavedeného v obci a chrániť zberné nádoby poskytnuté pôvodcovi odpadu pred stratou a poškodzovaním,
12. ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci podľa tohto VZN,
13. zberné nádoby uložiť počas organizovaného zberu tak, aby boli ľahko dostupné zberovej technike, nebránili pešej a cestnej doprave,
14. platiť obci poplatok za komunálny odpad a drobný stavebný odpad vo výške a za podmienok určených vo VZN o miestnych daniach a miestnom poplatku za komunálne odpady a drobné stavebné odpady
15. Pôvodca a držiteľ komunálnych odpadov je povinný správne zaradiť odpad alebo zabezpečiť správnosť zaradenia odpadu podľa Katalógu odpadov, pričom komunálne odpady je povinný zaraďovať pod katalógovým číslom začínajúcim kódom „20“.
16. Pôvodca komunálneho odpadu je povinný požiadať o pridelenie zbernej nádoby na obecnom úrade.

§ 6

**Povinnosti zberovej spoločnosti**

* 1. Zberová spoločnosť, ktorá na území obce vykonáva zber a prepravu zmesového komunálneho odpadu a vytriedených zložiek komunálneho odpadu, s výnimkou biologicky rozložiteľného kuchynského a reštauračného odpadu od prevádzkovateľa kuchyne je povinná:

1. vyprázdňovať zberné nádoby odpadov tak, aby nedošlo k hygienickým, bezpečnostným, ekologickým a iným závadám, príp. ku škode na majetku,
2. po vyprázdnení zberné nádoby umiestniť späť na pôvodné miesto,
3. v prípade rozsypania odpadov pri vyprázdňovaní zberných nádob tieto odstrániť,
4. v prípade poškodenia zbernej nádoby pri manipulácii zabezpečiť na vlastné náklady jej opravu alebo výmenu do 7 kalendárnych dní,
5. predkladať obci výkaz o množstve odpadov, s ktorými nakladala počas uplynulého obdobia, jeho druhovej skladbe, o spôsobe nakladania s týmto odpadom, o spôsobe jeho využitia ( vrátane množstva vytriedeného komunálneho odpadu), úpravy alebo zneškodňovania, prípadne o inom spôsobe nakladania s týmito odpadmi,
6. uskutočňovať v súlade s harmonogramom vývoz zberných nádob/vriec na komunálne odpady a oddelene zbierané zložky komunálneho odpadu.

**DRUHÁ ČASŤ**

**NAKLADANIE SO ZMESOVÝM KOMUNÁLNYM ODPADOM A DROBNÝMI STAVEBNÝMI ODPADMI, SPôsobom zberu objemného odpadu a odpadu z domácností s obsahom nebezpečných látok**

§ 7

**Zmena zapojenia v  systéme zberu**

1. Obec zodpovedá za nakladanie so:
2. zmesovým odpadom oddelene vyzbieraným odpadom z domácností,
3. zmesovým odpadom z iných zdrojov,
4. drobným stavebným odpadom.
5. Komunálny odpad z domácností vrátane oddelene zbieraných zložiek komunálneho odpadu z domácností sa podľa Katalógu odpadov zaraďuje do skupiny 20 Zmesový komunálny odpad a oddelene vyzbieraný odpad z iných zdrojov, ak je taký odpad svojím charakterom a zložením podobný odpadu z domácností, sa podľa Katalógu odpadov zaraďuje do skupiny 20.
6. Na území obce Horná Lehota sa zavádza zber zmesového komunálneho odpadu pre:
7. fyzické osoby – občanov, ktorí majú v obci trvalý alebo prechodný pobyt, alebo sú na území obce oprávnení užívať nehnuteľnosť alebo nehnuteľnosť užívajú,
8. fyzické osoby oprávnené na podnikanie a právnické osoby, ktoré majú sídlo alebo prevádzku na území obce.

**§ 8**

**Systém zberu a prepravy zmesových komunálnych odpadov**

* 1. Obec Horná Lehota zavádza intervalový zber zmesového komunálneho odpadu.
  2. Zber, prepravu a zneškodňovanie zmesového komunálneho odpadu uskutočňuje podľa harmonogramu zvozu zberová spoločnosť, ktorá má s obcou uzatvorenú zmluvu na vykonávanie tejto činnosti (ďalej len „oprávnená osoba“).
  3. V obci sú pre jednotlivých pôvodcov odpadov zavedené tieto druhy nádob:

1. v rodinných domoch zberná nádoba v objeme 110 l, s frekvenciou vývozu nádoby 1 krát za 2 týždne,
2. v bytových domoch zberná nádoba v objeme 1100 l s frekvenciou vývozu 1 krát za 2 týždne,
3. podnikateľské subjekty v objeme 110 l alebo 1100 l s frekvenciou vývozu nádoby 1 krát za 2 týždne, prípadne viac po vzájomnej dohode,
4. vlastníci individuálnych chát majú k dispozícii veľkokapacitné kontajnery s frekvenciou vývozu 1 krát za dva týždne, alebo podľa potreby.
   1. Náklady na zbernú nádobu na zmesový komunálny odpad znáša pôvodca odpadu prostredníctvom miestneho poplatku.
   2. Zberné nádoby na zmesový komunálny odpad zabezpečuje obec, pri znehodnotení nádoby alebo strate je jej užívateľ povinný nahlásiť túto zmenu na obecnom úrade.
   3. ak obec kontrolou u pôvodcu alebo držiteľa komunálneho odpadu zistí, že vzhľadom na množstvo ním vyprodukovaného odpadu počet zberných nádob nestačí, môže mu nariadiť umiestnenie ďalšej zbernej nádoby.

§ 9

**Systém zberu drobného stavebného odpadu**

1. Obec Horná Lehota zavádza množstvový zber drobného stavebného odpadu.
2. Pôvodcom odpadu, ak ide o odpady vznikajúce pri servisných, čistiacich alebo udržiavacích prácach, stavebných prácach a demolačných prácach vykonávaných pre fyzickú osobu je ten, kto uvedené práce vykonáva. Pôvodca odpadu zodpovedá za nakladanie s týmito odpadmi.
3. Pôvodca drobného stavebného odpadu platí miestny poplatok vo výške, ktorá je priamo úmerná množstvu týchto odpadov vyprodukovaných pôvodcom odpadu za daný čas.
4. Miestny poplatok za jednu tonu drobného stavebného odpadu je určený VZN o miestnom poplatku za komunálne odpady a drobné stavebné odpady na príslušný kalendárny rok.
5. Občan ( fyzická osoba-nepodnikateľ ) môže odovzdať na zbernom dvore drobný stavebný odpad po predložení občianskeho preukazu, z ktorého je zrejmá príslušnosť ku konkrétnej domácnosti na území obce maximálne v objeme 0,5 t.

§ 10

**Umiestnenie nádob na zmesový komunálny odpad**

1. Za účelom odvozu odpadu je pôvodca odpadu, ktorý je vlastníkom ( správcom, resp. nájomcom) nehnuteľnosti povinný zriadiť vyhradené miesto pre zberné nádoby/vrecia a zabezpečiť, aby:
2. k vyhradenému miestu bol zabezpečený bezpečný prístup a dostatočný priestor na vhodnú manipuláciu s nádobami,
3. nebol narušený vzhľad okolia a hygiena prostredia,
4. nádoby boli umiestnené na spevnenom podklade,
5. nádoby mimo dňa zvozu neboli umiestnené na verejných priestranstvách.
6. Pôvodca komunálneho odpadu v rodinných domoch umiestni zbernú nádobu prednostne na vlastnom pozemku.
7. V prípadoch, ak nastanú okolnosti, ktoré znemožňujú prístup a vyprázdnenie nádob na odpad, je majiteľ ( správca, resp. nájomca ) nehnuteľnosti povinný postarať sa o ich premiestnenie a následne po ich vyprázdnení uloženie na vyhradené miesto.
8. Užívatelia zberných nádob sú povinný udržiavať v ich okolí poriadok a čistotu. Na miestach hromadného umiestnenia zberných nádob je zakázané ich premiestňovanie.

**TRETIA ČASŤ**

**TRIEDENÝ ZBER ZLOŽIEK KOMUNÁLNEHO ODPADU**

§ 11

**Všeobecné ustanovenia**

1. Pôvodcovia a držitelia komunálneho odpadu sú povinní do určených zberných nádob/zberných vriec zbierať oddelene odpad vytriedený na jednotlivé zložky.
2. Pri zavedenom systéme triedeného zberu je pôvodca komunálneho odpadu povinný rešpektovať pravidlá triedeného zberu a zaraďovať odpad podľa farby zbernej nádoby.
3. Na území obce Horná Lehota je zavedený triedený zber komunálneho odpadu pre nasledovné zložky:
4. Papier a lepenka:

Patria sem: noviny, časopisy, zošity, lišty, kancelársky papier, papierové vrecká, lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, zakladače, baliaci a krepový papier, papierový obal a pod.

Nepatria sem: -obaly od nápojov, tzv. viacvrstvové kombinované obaly na báze lepenky (od mlieka, mliečnych výrobkov, džúsov a pochutín)

-použité hygienické vreckovky, dámske vložky, servítky, plienky, odličovacie tampóny,

-voskovaný papier, papier od lepiacich štítkov, papierový obal so zvyškovým obsahom jedla, obaly zložené z dvoch druhov, knihy.

1. Plasty:

Patria sem: PE (polyetylén)–LDPE a HDPE (light/high density PE-PE s nízkou/vysokou hustotou): číre a farebné fólie, tašky, vrecká, vedrá a fľaštičky od kozmetických a čistiacich prípravkov, vrecká od mlieka, prepravky fliaš, PET –(polyetyléntereftalát): fľaše od nápojov, sirupov, rastlinných olejov, PP-(polypropylén): obaly od sladkostí, tégliky od jogurtov a rôzne plastové nádoby a hračky, poháriky z automatov a iné plastové nádoby, obaly kozmetických výrobkov a pod.

Nepatria sem: znečistené obaly(chemikáliami či priemyselnými olejmi), podlahové krytiny, guma, molitan, znečistené fólie zo stavieb a pod.

1. Kovy:

Patria sem: konzervy, plechovky od nápojov, kovové vrchnáky z fliaš a pohárov, kovové uzávery, alobaly, uzávery z jogurtov, kovové súdky,

Nepatria sem: kovové obaly kombinované s inými materiálmi, kovové obaly znečistené nebezpečnými látkami ( od farieb, benzínu, lepidla, olejov, sprejov )

1. Sklo:

Patria sem: nevratné sklenené fľaše, nádoby, obaly a predmety zo skla, poháre, fľaštičky od kozmetiky, sklenené črepy, okenné sklo a pod.,

Nepatria sem: porcelán, keramika, zrkadlá, drôtené sklo, časti uzáverov fliaš, žiarovka, žiarivka, automobilové sklo, monitory a pod.,

1. Kompozitné obaly na báze lepenky: ( v súčasnosti sa zbierajú spolu s plastami )

Patria sem: kompozitné obaly ( tetrapaky), od mlieka, mliečnych výrobkov, džúsov, vína,...

Nepatria sem: tetrapakové obaly so zvyškami obsahu, viacvrstvové kombinované obaly od kávy, kakaa, polievok, nanukov, uzávery.

1. Textil:

Patria sem: dámske, pánske, detské letné a zimné oblečenie, obuv iba v pároch, posteľné obliečky, uteráky, záclony, závesy, obrusy, prestierania, tašky, kožené a kožušinové odevy a doplnky

Nepatria sem: hračky, deky, matrace, koberce, periny a vankúše, paplóny, metrový textil a veľmi znečistené veci.

1. Na zber zložiek triedeného zberu komunálneho odpadu v obci sa využívajú nasledovné spôsoby:
2. Vrecový zber: je určený pre rodinné domy, využíva sa na zber plastov a textilu
3. Kontajnerový zber: je určený pre rodinné domy na zber papiera, skla a textilu a pre bytové domy na zber plastov, skla, VKM, kovov, papiera, textilu;
4. Odovzdanie do zberného dvora: fyzická osoba, ktorá je poplatníkom v obci, môže bezplatne odovzdať na zbernom dvore oddelene zbierané zložky komunálneho odpadu,
5. „ Zber od dverí“ je určený pre rodinné domy,
6. Veľkoobjemový kontajner: je určený na zber objemných odpadov.
7. Zberné nádoby na zber zložiek triedeného zberu komunálneho odpadu sú umiestnené tak, aby zohľadnili vhodné donáškové a prepravné vzdialenosti.
8. Triedený zber komunálnych odpadov sa uskutočňuje podľa harmonogramu zvozu. Harmonogram zvozu je zverejnený na webovom sídle obce Horná Lehota a inom mieste v obci obvyklom.
9. Náklady na triedený zber odpadu z vyhradených výrobkov a odpadu z obalov a neobalových výrobkov znáša organizácia zodpovednosti výrobcov s ktorou má obec uzatvorenú zmluvu. Tieto náklady sa nezapočítavajú do miestneho poplatku za komunálne odpady. Riadne triedenie týchto zložiek bude mať za následok zníženie výdavkov obce na zmesový komunálny odpad.
10. Občan môže bezplatne odovzdať oddelene zbierané zložky komunálneho odpadu aj na zbernom dvore.

§ 12

**Systém zberu objemného odpadu**

1. Objemný odpad je komunálny odpad, ktorý svojou veľkosťou nevojde do bežne používanej nádoby na zmesový komunálny odpad. Sú to napríklad nábytky, staré okná, dvere, nádoby, plechové rúry, podlahové krytiny, guma, molitan a pod.
2. Obec zabezpečuje zber a odvoz objemného odpadu veľkoobjemovými kontajnermi na miestach určených obecným úradom priebežne počas celého roku podľa harmonogramu zverejnenom na webovom sídle obce systémom „ od dverí“.
3. Pôvodca odpadu môže objemný odpad bezplatne odovzdať aj na zbernom dvore..
4. Odpad zo zelene môže držiteľ odpadu odovzdať v rámci kalendárového zberu organizovaného obcou pristavením vozidla; obec o tomto zbere informuje obyvateľov vopred na svojom webovom sídle alebo iným spôsobom v mieste obvyklým.

§ 13

**Systém zberu oddelene vytriedeného odpadu z domácností**

**s obsahom nebezpečných látok**

1. Oddelene vytriedeným odpadom s obsahom nebezpečných látok sú:
2. odpadové motorové a mazacie oleje, ide výlučne o odpadové motorové a mazacie oleje, ktoré sú súčasťou komunálnych odpadov, odpadové motorové oleje a mazacie oleje z podnikateľskej činnosti do tejto kategórie nepatria,
3. farbivá, chemikálie a iné nebezpečné odpady, ide o nebezpečné odpady alebo odpady kontaminované nebezpečnými látkami a chemikáliami. Patria sem: rozpúšťadlá, staré farby, lepidlá, živice, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, detergenty (pracie a čistiace prostriedky), drevo obsahujúce nebezpečné látky, handry znečistené olejom, farbami, obaly znečistené nebezpečnými látkami a pod.
4. Obec zabezpečuje min.1 krát ročne zber odpadov s obsahom nebezpečných látok v spolupráci s oprávnenou organizáciou systémom „ od dverí“
5. O konkrétnych termínoch zberu odpadov s obsahom nebezpečných látok sú občania informovaní prostredníctvom webového sídla obce a iným v obci obvyklým spôsobom.
6. Pôvodca odpadu môže odpad s obsahom nebezpečných látok bezplatne odovzdať aj na zbernom dvore.

§ 14

**Zber odpadových pneumatík**

1. Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík alebo na zberný dvor.
2. Spätný zber odpadových pneumatík je bezplatný zber odpadovej pneumatiky distribútorom pneumatík od jej držiteľa bez podmienky viazania na kúpu novej pneumatiky alebo iného tovaru.
3. Odpadové pneumatiky je možné v rámci spätného zberu odovzdať aj na zbernom dvore.

**ŠTVRTÁ ČASŤ**

**NAKLADANIE S BIOLOGICKY ROZLOŽITEĽNÝM KOMUNÁLNYM ODPADOM**

§ 15

**Všeobecné ustanovenia**

1. Na území obce je zavedený a vykonávaný zber biologicky rozložiteľného odpadu zo záhrad a biologicky rozložiteľného kuchynského odpadu .
2. Biologicky rozložiteľný odpad zo záhrad je zbieraný do veľkokapacitných kontajnerov a biologicky rozložiteľný kuchynský odpad sa ukladá do zbernej nádoby hnedej farby s objemom 110 l umiestnená na námestí obce pri zbernom mieste na separované odpady. Zberná nádoba je označená nápisom „BIOLOGICKY ROZLOŽITEĽNÝ KOMUNÁLNY ODPAD“.
3. Zber biologicky rozložiteľného odpadu zo záhrad sa uskutočňuje podľa harmonogramu zverejneného na webovom sídle obce a biologicky rozložiteľného kuchynského odpadu sa uskutočňuje v období celého roku 1 krát za 4 týždne.
4. O dni spoločného zberu a prepravy biologicky rozložiteľného odpadu zo záhrad a biologicky rozložiteľného kuchynského odpadu obec informuje držiteľov odpadu v obci obvyklým spôsobom (miestnym rozhlasom, na úradných informačných tabuliach a na internetovej stránke obce).
5. Náklady na nakladanie s biologicky rozložiteľným odpadom zo záhrad a biologicky rozložiteľným kuchynským odpadom sú súčasťou miestneho poplatku za komunálne odpady a drobné stavebné odpady.
6. Domácnosť, ktorá kompostuje biologicky rozložiteľný odpad zo záhrad a biologicky rozložiteľný kuchynský odpad prostredníctvom vlastných kompostovacích zásobníkov, je povinná do konca januára príslušného roka predložiť obci čestné prehlásenie, že kompostuje biologicky rozložiteľný odpad zo záhrad a biologicky rozložiteľný kuchynský odpad prostredníctvom kompostovacieho zásobníka, a to každé tri roky.3) Za domácnosť podpisuje čestné prehlásenie jeden zástupca domácnosti. V čestnom prehlásení sú uvedené mená a priezviská obyvateľov domácnosti a informácia, že prehlásenie sa týka kompostovania biologicky rozložiteľného odpadu zo záhrad a biologicky rozložiteľného kuchynského odpadu.

§ 16

**Nakladanie s jedlými olejmi a tukmi domácností**

1. Jedlé oleje a tuky z domácností sú použité jedlé oleje a niektoré rastlinné, živočíšne tuky, ktoré sa používajú v domácnosti pri príprave pokrmov a stávajú sa odpadom, ktorého sa jeho pôvodca potrebuje zbaviť. Medzi jedlé oleje a tuky nepatria motorové, hydraulické či iné oleje a tuky, ktoré neboli pôvodne určené na konzumáciu či na prípravu jedla.
2. Jedlé oleje a tuky z domácností je možné odovzdať v uzavretých PET fľašiach na obecnom úrade.
3. Zakazuje sa zbaviť sa jedlých olejov a tukov z domácností vypúšťaním do kanalizácie, zmiešavať s komunálnym odpadom a ukladaním na verejné priestranstvá.

**PIATA ČASŤ**

**NAKLADANIE S BIOLOGICKY ROZLOŽITEĽNÝM KOMUNÁLNYM A REŠTAURAČNÝM ODPADOM OD PREVÁDZKOVATEĽA KUCHYNE**

§ 17

**Všeobecné ustanovenia**

1. Prevádzkovateľ kuchyne, ktorou je fyzická osoba – podnikateľ a právnická osoba, je povinný zabezpečovať nakladanie s biologicky rozložiteľným kuchynským a reštauračným odpadom, ktorého je pôvodcom. Prevádzkovateľ kuchyne prednostne predchádza vzniku kuchynského a reštauračného odpadu kompostovaním – použitím certifikovaného zariadenia určeného na tento účel v súlade s osobitným predpisom.
2. Ak prevádzkovateľ kuchyne zabezpečuje zber, prepravu a ďalšie nakladanie s odpadom prostredníctvom inej osoby, musí mať na tento účel s ňou uzatvorenú zmluvu. Táto osoba musí byť oprávnená na nakladanie s odpadmi v súlade osobitnými predpismi.
3. Prevádzkovateľ kuchyne musí zabezpečiť, aby frekvencia zberu bola v súlade s hygienickými predpismi a bola zohľadnená teplota prostredia, pričom v letnom období musí byť frekvencia vývozu vyššia.

**ŠIESTA ČASŤ**

**PREVÁDZKOVANIE ZBERNÉHO DVORA**

§ 18

**Všeobecné ustanovenia**

1. Zberný dvor je miesto, na ktorom môžu poplatníci obce odovzdať drobný stavebný odpad, objemný odpad, odpady, ktorých zber na zbernom dvore umožňuje zákon o odpadoch a oddelene zbierané zložky komunálneho odpadu z domácností v rozsahu triedeného zberu podľa tohto VZN.
2. Zberný dvor prevádzkuje obec Horná Lehota je umiestnený na obecnom pozemku v blízkosti obce. Zberný dvor má určené prevádzkové hodiny a je vedený zodpovednou osobou.
3. Držiteľ komunálnych odpadov, ktorý je fyzickou osobou, môže na zbernom dvore bezplatne odovzdávať:
4. objemný odpad,
5. biologicky rozložiteľný odpad zo záhrad,
6. jedlé tuky a oleje,
7. kovy, najmä železný šrot,
8. papier a lepenku,
9. plasty vrátane polystyrénu,
10. sklo,
11. ostatný komunálny odpad v rozsahu rozhodnutia o súhlase na prevádzkovanie
12. Na zberný dvor obce nepatrí odpad vznikajúci pri výkone činností, tvoriaci predmet podnikania alebo činnosti právnickej osoby alebo fyzickej osoby- podnikateľa, ak sa právnická osoba alebo fyzická osoba – podnikateľ – nedohodla s obcou na odovzdávaní odpadu za úhradu.
13. Pri odovzdávaní odpadu na zbernom dvore je pôvodca odovzdávajúci odpad povinný preukázať sa dokladom totožnosti alebo iným dokladom preukazujúcim miesto vzniku odpadu.
14. Pôvodcovia odpadu sú pri odovzdávaní odpadu povinní riadiť sa pokynmi obsluhy zberného dvora.
15. Na zbernom dvore je vyčlenený priestor pre odovzdanie komunálnych odpadov vhodných na prípravu odpadu na opätovné použitie. Komunálny odpad vhodný na prípravu na opätovné použitie môže prevádzkovateľ zberného dvora čistením, úpravou alebo bez akéhokoľvek iného predbežného spracovania pripraviť na ďalšie použitie.

**SIEDMA ČASŤ**

**Spôsob NAHLASOVANIA NEZÁKONNE UMIESTNENÉHO ODPADU**

§ 19

**Všeobecné ustanovenia**

1. Oznámiť nezákonné umiestnenie odpadu na nehnuteľnosti, ktorá sa nachádza v územnom obvode obce, môže akákoľvek fyzická osoba alebo právnická osoba osobne, telefonicky, listinne, e-mailom.
2. Oznámenie nezákonného umiestnenia odpadu podľa odseku 1 musí obsahovať špecifikáciu nehnuteľnosti (lokality), na ktorej sa nezákonne umiestnený odpad nachádza, napríklad GPS súradnice, ulicu s popisným číslom nehnuteľnosti, prípadne fotografiu mapy lokality a druh odpadu, napríklad stavebný odpad, drobný stavebný odpad, plasty, objemný odpad.

**ôsMA ČASŤ**

**PRIESTUPKY**

§ 20

**Všeobecné ustanovenia**

1. Na porušenie zákazov a povinností uvedených v § 4 a § 5 tohto VZN sa hľadí ako na priestupky v zmysle zákona o odpadoch a zákona č. 372/1990 Zb. o priestupkoch v znení neskorších predpisov (ďalej len „zákon o priestupkoch“).
2. Za porušenie ustanovení tohto VZN možno v blokovom konaní uložiť pokutu do výšky 33 eur.[[21]](#footnote-21)
3. Obec môže uložiť právnickej osobe alebo fyzickej osobe oprávnenej na podnikanie pokutu do výšky 6 638 eur, ak poruší povinnosti vyplývajúce z tohto VZN a toto porušenie nie je správnym deliktom podľa zákona o odpadoch.
4. Na priestupky a ich prejedávanie sa subsidiárne vzťahujú všeobecné právne predpisy, a to § 115 a § 117 zákona o odpadoch a zákon o priestupkoch.

**deviata ČASŤ**

**§ 21**

**Kontrola dodržiavania VZN**

1. Kontrolnú činnosť nad dodržiavaním tohto VZN sú oprávnení vykonávať:
   1. hlavný kontrolór obce v rozsahu stanovenom §18d ods. 1 v zmysle ods. 2 zákona č. 369/1990 Zb. o obecnom zriadení v znení neskorších predpisov,
   2. poslanci obecného zastupiteľstva,
   3. poverení zamestnanci obce.

**desiata ČASŤ**

**§ 22**

**Prechodné ustanovenia**

1. Ďalšie povinnosti fyzických osôb, právnických osôb a fyzických osôb – podnikateľov, neupravené týmto všeobecne záväzným nariadením, sa riadia ustanoveniami zákona o odpadoch, ako aj iných zákonov v oblasti odpadového hospodárstva.
2. Podrobnosti určovania miestneho poplatku za komunálne odpady a drobné stavebné odpady sú upravené vo VZN o miestnych daniach a miestnom poplatku za komunálne odpady a drobné stavebné odpady na území obce.

§ 27

**Zrušovacie ustanovenie**

Zrušuje sa všeobecne záväzné nariadenie obce č. 1/2022 o nakladaní s komunálnymi odpadmi a drobnými stavebnými odpadmi obce Horná Lehota.

§28

**Záverečné ustanovenia**

Toto všeobecne záväzné nariadenie nadobúda účinnosť dňom 1.1.2025

Na tomto všeobecne záväznom nariadení obce sa uznieslo obecné zastupiteľstvo v Hornej Lehote dňa 13.12.2024 uznesením číslo 68/2024.

V Hornej Lehote dňa: 13.12.2024 Vladimír Bušniak starosta obce

1. ) § 80 ods. 1 zákona č. 79/2015 Z. z. o odpadoch a o zmene a doplnení niektorých zákonov. [↑](#footnote-ref-1)
2. ) § 77 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. [↑](#footnote-ref-2)
3. ) § 4 ods. 2 zákona č. 79/2015 Z. z. [↑](#footnote-ref-3)
4. ) § 2 písm. a) a b) zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov [↑](#footnote-ref-4)
5. ) § 55 ods. 2 písm. c) a d) a § 56 písm. h) zákona č. 50/1976 Zb. o územnom plánovaní a stavebnom poriadku (stavebný zákon) v znení zákona č. 479/2005 Z. z. [↑](#footnote-ref-5)
6. ) zákon č. 582/2004 Z. z. [↑](#footnote-ref-6)
7. ) § 80 ods. 4 zákona č. 79/2015 Z. z. [↑](#footnote-ref-7)
8. ) §139b ods. 6 zákona č. 50/1976 Zb. [↑](#footnote-ref-8)
9. ) Napríklad zákon č. 50/1976 Zb., zákon č. 135/1961 Zb. o pozemných komunikáciách (cestný zákon) v znení neskorších predpisov. [↑](#footnote-ref-9)
10. ) §43b ods. 3 zákona č. 50/1976 Zb. v znení zákona č. 237/2000 Z. z. [↑](#footnote-ref-10)
11. ) §43b ods. 2 zákona č. 50/1976 Zb. v znení zákona č. 237/2000 Z. z. [↑](#footnote-ref-11)
12. ) § 6 zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov. [↑](#footnote-ref-12)
13. ) §43b ods. 1 písm. c) zákona č. 50/1976 Zb. v znení zákona č. 237/2000 Z. z. [↑](#footnote-ref-13)
14. ) § 43c zákona č. 50/1976 Zb. v znení zákona č. 237/2000 Z. z. [↑](#footnote-ref-14)
15. ) § 43a ods. 3 písm. j) až p) zákona č. 50/1976 Zb. v znení neskorších predpisov. [↑](#footnote-ref-15)
16. ) Zákon Slovenskej národnej rady č. 138/1991 Zb. o majetku obcí v znení neskorších predpisov, zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov. [↑](#footnote-ref-16)
17. ) § 81 ods. 13 zákona č. 79/2015 Z. z. [↑](#footnote-ref-17)
18. ) § 29 zákona č. 39/2007 Z.z. o veterinárnej starostlivosti v znení neskorších predpisov. [↑](#footnote-ref-18)
19. ) Zákon č. 58/2014 Z.z. o výbušninách, výbušných predmetoch a munícií a o zmene a doplnení niektorých zákonov. [↑](#footnote-ref-19)
20. ) ) § 2 ods. 9 zákona č. 79/2015 Z.z. [↑](#footnote-ref-20)
21. ) § 13 ods. 1 a § 46 zákona o priestupkoch [↑](#footnote-ref-21)